
Анкета 
участника конкурса исследовательских работ в рамках 
Малой академии наук школьников МР ТР РБ



Фамилия, имя, отчество участника: Шамсуллина Камилла Динаровна Общеобразовательное учреждение:  Муниципальное бюджетное общеобразовательное учреждение основная общеобразовательная школа села Уязытамак муниципального района Туймазинский район Республики Башкортостан
класс: 6
1. Домашний адрес, электронный адрес, телефон участника: 452779,  РБ, Туймазинский район, с. Каратово, ул. Зеленая, 2а.  Тел. 89373211318
1. Наименование номинации (название секции): Родные языки
1. Название работы: Сугыш чоры балаларының язмышы
1. Место на школьном этапе: 1
1. Фамилия, имя, отчество, должность и место работы научного руководителя, ученая степень: Хамидуллина Аклима Мирхатиповна, учитель татарского языка и литературы МБОУ ООШ с.Уязытамак.
 Руководитель ОУ: Хмидуллина А.М.
М.П.
Дата 19.11.2025 г.

Муниципальное бюджетное общеобразовательное учреждение
основная  общеобразовательная школа с. Уязытамак муниципального района  Туймазинский район Республики Башкортостан



Направление: «Родные языки»

Научно-исследовательская работа (Проект) по теме:
«СУГЫШ ЧОРЫ БАЛАЛАРЫНЫҢ ЯЗМЫШЫ»






Шамсуллина Камилла,
                                                                                 ученик 6 класса
                                                                   Научный руководитель:
                                                   Хамидуллина А.М.
                                                          учитель татарского языка и
 литературы


с. Уязытамак 
2025	

                               

Эчтәлек.
I.Кереш.
II.Төп өлеш.  
     1 . Карат авыл сельсоветы биләмәсендә яшәүче  сугыш чоры балаларының укытучы һөнәрен  дәвам итүчеләре.
     2.  М.Мәһдиев “ Без – 41 нче ел балалары”
   
III. Йомгаклау. Тикшеренү эшенә нәтиҗә ясау.
IV. Кулланылган әдәбият.
V.  Кушымта.

       


























                     
Эшнең максаты:

1. Балачагы сугыш чорына туры килгән, гомерен балалар укытуга багышлаган  авылдашымның тормышын өйрәнеп, әдәбияттан шундый образлар эзләп табу.
Эзләнү эшенең бурычлары:
1. Карат авыл сельсоветы биләмәсендә яшәүче, балачаклары сугыш чорына туры килгән кешеләрне барлау, укытучы һөнәрен сайлаганнарын ачыклау.
         2. Бөек Ватан сугышы чорын, шул чор балалары тормышларын яктыртучы әсәрне  өйрәнү.
Эзләнү эшенең урыны – Карат авыл сельсоветы биләмәсенә яшәүче кешеләр.
1. Эзләнү эшенең объекты - Аерым кешеләр тормышы. Мөхәммәт Мәһдиевнең    «Без — кырык беренче ел балалары» повесте. 
                                                          






















                                                          Үткәнен белмәгән халыкның киләчәге юк.


                                                Кереш.

            2025 нче елда Бөек Җиңүнең 80  еллыгы билгеләп үтелә.  Бу бәйрәм ел саен билгеләп барыла. Билгесез солдат һәйкәле янында митинг оештыру, очрашулар, кичәләр була. Сугыш еллары артта калса да , хәтер аны мәңге саклар. Без – бәхетле буын. Балачагыбыз әти-әни кочагында, муллыкта, шатлыкта үтә, ирекле илдә яшибез. Без бу бәхетле тормыш өчен  бабаларыбызга бурылы. Ил азатлыгы өчен ир-атлар белән хатын-кызлар да, бала-чагалар да сафка баскан. Минем яшьтәшләрем ул вакытта ничек яшәгән? Кемнәр соң алар? Балачаклары сугыш вакытына туры килгән авылымның өлкән кешеләре белән очраштым. Әдәбияткә мөрәҗәгать иттем. 
Җавапны М.Мәһдиевның әсәрләреннән таптым. Әсәрдәге геройлар язмышын кабатлаган авылдашларыбыз барлыгын ачыкладым.  Сугыш темасы һәрвакыт актуаль, чөнки бүгенге көндә дә илемдә сугыш бара. Җиңү зур югалтулар белән яуланган. Онытырга хакыбыз юк.  Сугыш авырлыгын үз җилкәләрендә татыган укытучылар һәм укучыларының тормышлары,  яшәү рәвешләре аша бүгенге укучыга тормышта үз урынын табарга, дөньяның матурлыгын күрә белергә, яшәүнең ямен тоярга күрергә өйрәтергә  кирәк. Туган җиргә, тарихка, якыннарыбызга бүгенге көнгә олы ихтирам,  гади халыкка, укытучы һәнәренә чиксез мәхәббәт хисләрен тәрбияләү зарур.








                                   Төп өлеш
         Җәйне яратмаган кеше юктыр ул бу дөньяда. Җәйге аяз көннәрдә  таң атулары  матур була.  Җ илдә яфрак та селкенми. Кайдадыр  еракта чут-чут итеп сандугач сайравы гына ишетелә. 
           Нәкъ шундый таңда фашистлар Германиясе безнең илебезгә һөҗүм  башлый. Бөек Ватан сугышы башланып китә. Һәркем өчен дә авыр сынау еллары була ул. Сугышның куркыныч һәм дәһшәтле булуын тарихтан һәм әдәби әсәсләрдән беләбез. 84 ел элек башланып киткән сугыш халык бәхетен, балаларның бәхетле балачагын урлаган.  Безнең балачак ― бәхетле балачак. Безнең яшьтәшләребез сугыш чорында ничек яшәгән? Укырга мөмкинлекләре булганмы?    Соравыма җавап эзләп, Карат авыл биләмәсендә яшәгән, тылдагы тормышның авырлыгын үз җилкәләрендә  татыган,  балачаклары сугыш вакытына туры килгән әби-бабайлар янына киттем. 1929 нчы елгы Йосыпова Наҗия Зәки кызы ул елларны бик ачык хәтерли икән. “ Әтием сугышка киткәндә, миңа 12 яшь иде. Гаиләдә олы бала булганга, өйдәге бөтен авыр эш миңа төште. Әни көне-төне эштә булды.  Җиңүне якынайтыр өчен күп эшләдек,уйнап йөргәнне хәтерләмим. Көне буе авызга ризык капмаган чаклар күп булды. Черегән бәрәңге, кычыткан салып пешергән аш бик тәмле була иде.  Җәен бөтен яшел әйберне ашап, тамак туйса, кыш көннәре бик авыр иде”.
     1925 нче елның 4 нче декабрендә туган  Зарипова Фәрдия Җәләлетдин кызы быел 100 яшен билгеләп үтте.  “Сугыш башланганда мин укый идем. Корымнан ясаган каралар, үзебез ясаган ручкалар, теләсә нинди кәгазьдан  ясаган дәфтәрләр булса да, укырга тырыштык. Көз буе  басуда эшләдек. Йолкыйбыз, башак җыябыз. Тамак  ач, өскә кияргә кием юк. Класслар ягылмаган, куллар өши, каралар ката иде. Өйдә дә  хәерчелек, ачлык, салкынлык көтеп торыр иде.”
    Әдәбият сугыш темасын төрле яктан яктырткан. Балалар тормышын чагылдырган әсәләрдән Ибрахим Газиның “Йолдызлы малай” ,  Г. Әпсәләмов  «Газинур»,  Әмирхан Еникиның  «Бала» әсәрләрен алырга була. 
   Мөхәммәт Мәһдиевның “Без – кырык беренче ел балалары” әсәре геройлары белән Газиева Рәмия апаның язмышы аваздаш.  1936 нчы елның 3 нче февралендә туган  Каррам кызы Рәмия апа Газиева  күп еллар укытучы булып эшләгән.  89 яшен тутырган, хәрәкәнчән, ашыкмыйча гына сөйләшүче Газиева Рәмия Каррам кызы белән якыннан таныштым. Сөйләгән хатирәләрен кәгазьгә теркәп, фотосурәткә төшердем. Рәмия апаның истәлекләреннән: “ Сугыш башланганда әбекәй мине бәләкәй арба-бишектә солдатка китүчеләр белән хушлашып калырга алып чыккан. Юсупов Әһелдин абзый минем янга килеп, сине исән кайтсак та күреп булмас инде, бәхил бул дип киткән. Биш яшькә кадәр кыю, хәрәкәтчән булсам да, кызамык белән чирләгәнмен. Сугыш бетеп, сугышчылар  берәм –берәм кайта башлаганда, мин инде мәктәптә укый идем. 4 класста 60 лап бала идек.
      Әле дә хәтердә: сугыш беткән хәбәр таралу белән  без, “Ура!” кычкырып , авыл буйлап чабып йөргәнем. Авылда ачлык. Ипи дигән ризык юк. Өшегән бәрәңгене җирдән җыеп, кәлҗемә ашый идек. Шук малай Тимерҗан, инде ашамабыз диептер инде , мәктәп түбәсенә ыргыткан иде. Әле без күп нәрсә ашадык: ат кузгалагы яфрагы да, орлыгын да, балтырган да, кукы да, алабута орлыгы да....
      Башлангыч классны авылда укыдым. Өязетамак җидееллык мәктәбенә безне директор Әхмәтова апа ат чанасына олы читән куеп, Яхшайдан, Караттан көчләп җыеп алып китте. Укыдык. Җиденче классны бик яхшы тәмамладым. Бүләккә күлмәк тегергә ситса бирделәр. Үстек: 8,9, 10 нчы классларда укыр өчен түләп йөрергә кирәк иде. Турайга укырга бармас өчен , мин әбекәйгә бер ел торбыша сугарга аркаулык- чүбек эрләдем. Әбекәй киндер сукты. Күпме көч туккән торбышаларны колхоз бушка җыеп алды. Әткәй сугыштан кайтып, карт балыкчыларга ияреп, йөри башлады. Тоткан балыкны “городокка” (Октябрьский шәһәре) балык сатарга әбекәй безне дә йөртте. Һәр кулга ике ипи бирәләр. Чират торабыз. Без - өчәү. Кеше саны булып, әбекәйгә ияреп барабыз. Ипи килде: безне чираттан “чабатачылар “ дип сүрәп чыгарып ташладылар. Әбекәйгә кушылып без дә елыйбыз. Иң кечкенә сеңлем үксеп бетте. Хәтта милиционер килде. Ул милиционерга  рәхмәт. ”Кем икмәген ашаган кебек тоясыз, шушы чабатачылар үстергән иген бит “- дип, безгә дүртебезгә дә икешәр ипи бирде. 
     10 классны бер “4” ле белән тәмамладым. Стипендиягә бер үзем үтеп, укырга киттем. Минзәләнең  педагогик училищесын укып чыктым. Стипендия булмаса укый да алмас идем. Өйдән бер нинди ярдәм булмады.
Укып бетерүгә мине үзебезнең авылга укытучы итеп җибәрделәр. 33 ел гомерем Карат мәктәбендә үтте. Укыткан балаларым әле дә якын итәләр, хәлемне белергә киләләр, чәчәкләр күтәреп киләләр”.
Шундый кызыклы тормыш юлы үткән Рәмия апа. Миңа үзе язган шигырьләрендә бирде. Шигырьләре төрле темаларга багышланган: “Ялгыз картлык”, “ Игенчегә дан!”, “Тормыш кызык”, “Эш”, “Икмәк кадере”, “Гомеркәйләр түгел мәңгелек”,”Бу дөнья”. 
       Сугыштан соңгы  елларның авырлыгына бирешмичә, белем алырга омтылган, укытучы һөнәрен үзләштергән геройларны  М. Мәһдиевның әсәреннән таптым. Мөхәммәт абый «Без — кырык беренче ел балалары» повестенда авыл балаларының сугыш вакытындагы авыр язмышлары турында  яза. Аларның балачаклары – бәхетле балачак дип әйтеп булмый. Балачак бит ул матур хатирәләр белән истә калырга тиеш. Башыңа – кәләпүшең, аягыңа – аяк киемең, өстеңә кияргә бишмәтең, туйганчы ашарлык икмәгең булмасын да, мондый балачакны бәхетле балачак дип атап булмый, әлбәттә. Тик алар үзләренчә бәхетле. Алар - өлкәннәр, алар – җиңүне якынайту өчен көрәшүче тыл солдатлары! 
     Мөхәммәт Мәһдиев, язучы буларак таныткан «Без — кырык беренче ел балалары» повестенда Бөек Ватан сугышы елларында авыл баласының авыр тормышы сурәтләнә. Арча педагогия училищесына укырга кергәннән соң, дөньяга күзләре тагын да зуррак ачыла барган малайлар һәм кызлар берсеннән-берсе кызыклы вакыйгалар үзәгенә куела. “Безнең балачак еллары дәһшәтле Ватан сугышына туры килде. Без балалык чорыбызда таякны ат итеп уйный алмадык, бәлки чын атлар җигеп колхоз басуында эшләдек... Атлар азайгач, үгез җиктек, сыер җиктек. Ни эшләсәк тә: мәктәптә пионер сборы уздырабызмы, җилкәгә сәнәк салып иген басуына чыгып китәбезме – без моны явыз дошманны җиңү сәгатен якынайту өчен чын күңелдән ышанып эшли идек...Безнең шул елларыбызны билгели торган бер нәрсә булган икән: ул – сугыш, изге сугышның дәһшәте, Бөек җиңү көнен якынайту теләге, фашизмга нәфрәт, героик Армиябезгә чиксез мәхәббәт. Безнең дөньяга карашыбызны әнә шул хисләр формалаштырган икән.”- дип язы М.Мәхдиев. Димәк, ул замана балалары алдан олыгая. Яшүсмер булуына карамастан аларда Ватан өчен көрәшү хисе бар. Иң беренче уйлары - сугыш. Ә фронтка икмәк кирәк. Атасыз калган тәртипсез малайлар, әнә шул икмәкне кырдан җыеп заготзернога озатырга тиеш.
      Ул гына түгел, алар   ничек яшәүләре турында, нәрсә ашаулары турында, гаиләдәге кечкенә сеңел-энелерә турында да кайгырта белергә өйрәнәләр. “Мидә икенче сыр – ашау турында. Алабута, кычыткан, чөгендер, яшь бәрәңге яфрагы – болары ашка китә. Табигать бай – үз баласын ул ничек тә саклый.”    
               Араларында шуклары, тәртипсезрәкләре булса да, алар белем алу өчен теше-тырнагы белән тырышалар. Авыр сугыш еллары да максатларына ирешү юлында киртә була алмый. Алар белемнең киләчәктә үзләренә бик кирәк булачагын бөтен тулылыгы белән аңлыйлар. М. Мәһдиев повесте бу яктан хәзерге заман яшьләренә яхшы үрнәк булып тора. Әсәрдә укуга   мөнәсәбәт кенә түгел, укучыларның тырышлыгы,  фидакарьлеге дә тасвирлана. Бу яшьләр — сугыш елларында күрше-тирә авылларның беренче ярдәмчеләре дә. Алар бердәм, һәр эштә алда, нәрсәгә генә тотынсалар да, җиренә җиткереп башкаралар. Шул ук вакытта кешеләрнең төшенке күңелләрен күтәрүне дә онытып бетермиләр. Алар куйган концертлар авыл халкы тарафыннан бик яратып кабул ителә, кешеләр өйләренә ял итеп, тынычланып кайтып китәләр.
             Бу балаларны берләштергән уртак әйберләр күп. Җәен барысы да атлар яисә үгез җигеп колхоз басуында эшләде, бәрәңге кырларында, үзләреннән дә зуррак капчык күтәргәннәр. Затлы киемле кызлар юк, байлыклар да турында тасвирлау  юк. Чабаталы, сырмалы егет-кызларны язучы мескеннәр итеп тә тасвирламый. Аларның яшәү рәвешендәге гадилекнең сәламәтлек чыганагы икәнлегенә ышандырырга тели.          
            Язучы безне сугыш чорындагы, аннан соңгы авылның матурлыгына, табигыйлеген сакларга кирәклегенә ышандыра. Әсәр башында  , “Без - 41нче ел балалары” повестенда язучы көлке артыннан куу , кызыклы ситуацияләр эзләү белән мавыга кебек. Ләкин , бу беренче карашка гына шулай тоела. Әсәрнең ахырына якынлашкан саен , вакыйгалар кискенләшә , драматик төс ала, ниндидер сагыш , моңсулык , якты моң көчәя бара. “Телеграф чыбыклары сызгыралар...” дигән соңгы бүлекчәдә ул үзенең иң югары ноктасына күтәрелә. “Телеграф чыбыклары сызгыра, машина тасма булып җәелгән юеш юлдан караңгылыкка таба чаба. Сау бул, минем тормышка аяк баскан , күзем ачыла барган җирем!” Әлеге юлларны укыганнан соң , кабат алда сөйләнгән вакыйгаларга, “галстук таккан чабаталы малайларга”- Әркәшкәләргә , Зарифуллинннарга , шул малайларга рус әдәбиятының гүзәллеген ачып биргән Хәлил Фәтхиевичлар язмышына әйләнеп кайтасың. Вакыйгалар да , геройлар да, өрфия пәрдә белән төренгәндәй, моңсулык белән өртеләләр. Язучы үзенең һәм яшьтәшләренең авыр елларга туры килгән , әмма мәгънәле узган яшьлеген сагына. “Без - 41нче ел балалары” – яшь аралаш көлеп язылган , көлке белән фаҗига чиратлашкан , якты моң белән сугарылган әсәр. Идеясе : авыр сугыш елларында да , сугыштан соң да балаларның тырышып -тырмашып белем алу теләге. Монда яшьләргә хәзерге рәхәт тормышның күпме авырлыклар аша килүе күрсәтелә.  Зур югалтулар белән Җиңү килә. Сугыш яралары озак елларга сузыла. Сугыш  җимергән илне күтәрергә кирәк. Әсәрдәге геройлар Рәмия апаның дуслары кебек. Тырышып – тырмашып белем алган һәм тормышларын яшь буынны тәрбияләүгә багышлаган кешеләргә дан!

                                              Йомгаклау
          Эшемне йомгаклап шуны әйтәсе килә, сугыш еллары елдан- ел артта кала, әбиләребез- бабаларыбыз  сафлары елдан ел сирәгәя. Аларның язмышларын  укучылар беләме икән?. Ә бит алар, сугыш чоры балалары, төп югалтуларга дучар булучылар. Сугыш аларның бала чагын, бала чакка хас шатлык-куанычларын гына түгел , ә иң якын кешеләрен дә тартып алган. Сугыш аларга  бик иртә тормыш йөген тарттырып,  бик иртә олыгайткан. Аларга сугышка китүче әтиләрен, абыйларын алыштырырга туры килгән. Аларның киләчәге, тынычлыгы өчен әтиләре, абыйлары сугышка китә, күбесе кире әйләнеп тә кайтмый. Әти сүзен әйтергә тилмергән, әти назын тоярга сусаган күпме балалар, яшь буын... Ничек кенә авыр булмасын, барыбер сынатмаганнар. Авылда нинди эш булса, барысы да алар кулыннан үткән. Ил хәсрәтен, Ватан нужасын олылар кебек күтәргәннәр. Бу авырлыклар алдында алар сынмаганнар, сыгылмаганнар. Тылдагы батырлыклары белән  җиңүне якынайтканнар. Шулай итеп, балалар дошманнарны җиңәргә дә өлеш керткән. 
         Мәһдиевнең татар авылына, авыл балаларының сугыш вакытындагы язмышлары дан җырлаган әсәрләре киләчәк буын укучыларын да дулкынландырыр, исеме халык күңелендә мәңге сакланыр. Дәһшәтле сугыш елларында әби-бабаларыбыз кичергән ачы язмыш беркайчан да онытылмаска тиеш һәм шул ук вакытта кабатланмасын иде.
      Хөрмәтле мөгаллимәбез Газиева Рәмия апаны авыл халкы хөрмәт итә. Шагыйрә икәнен дә беләләр. Аның турында тапкан мәгълүмәтләрне мәктәп музеена тапшырдым. Үз куллары белән дәфтәргә язган истәлекләрен кадерле ядкарь итеп бирдем.  Ул язып калдырган шигырьләрен туплап китапчык ясадым. Кечкенә авылымның олы шагыйрәсен киләчәк буын да белсен. Халкымның күркәм кызларына дан! 

